হিট (তাপীয়) পাম্প এবং শীতলীকরণ চক্র
তাপগতিয় হিট পাম্প চক্র বা শীতলীকরণ(রেফ্রিজারেশন) চক্র শীততাপ নিয়ন্ত্রণ ব্যবস্থা এবং শীতলীকরণ(হিমায়ন) ব্যবস্থার ধারণামূলক এবং গাণিতিক মডেল। হিট পাম্প একটি যান্ত্রিক ব্যবস্থা যা নিম্ন তাপমাত্রার স্থান (উৎস) থেকে উচ্চ তাপমাত্রার স্থানে ("সিঙ্ক" বা তাপ বর্জনকারী বেসিন") তাপ প্রবাহিত করে । সুতরাং হিট পাম্পটিকে "উত্তপ্তকরণ যন্ত্র" হিসাবে বিবেচনা করা যেতে পারে যদি তাপ বর্জনকারী বেসিনটিকে গরম করার উদ্দেশ্যে ব্যবহার করা হয় (যেমন কোনও শীতের দিনে বাড়ির অভ্যন্তরে গরম করা হয়), অথবা "ফ্রিজ" বা "শীতলীকরণ যন্ত্র" হিসেবে বিবেচনা করা যেতে পারে যদি তাপীয় উৎসকে ঠান্ডা(শীতল) করার উদ্দেশ্যে ব্যবহার করা হয় (যেমন একটি ফ্রিজারের সাধারণ ক্রিয়াকলাপ হিসাবে)। উভয় ক্ষেত্রেই, কাজ করার নীতিগুলি নিকটবর্তী। তাপ ঠান্ডা জায়গা থেকে একটি উষ্ণ জায়গায় নিয়ে যাওয়া হয়।